**Javni poziv za razvoj kapaciteta organizacija civilnog društva – prijevoz**

1. Grad Koprivnica poziva organizacije civilnog društva sa sjedištem na području Grada Koprivnice da se prijave na Javni poziv za razvoj kapaciteta organizacija civilnog društva – prijevoz (u daljnjem tekstu: „Javni poziv“).
2. Organizacije civilnog društva sukladno ovom Javnom pozivu mogu podnijeti zahtjev za sljedeće prioritetno područje:
* **Prioritetno područje – prijevoz**
1. Ukupno planirana vrijednost ovog Javnog poziva iznosi **13.272,00 eura/99.997,88 kuna.**

Najmanji iznos koji se može zatražiti je **40,00 eura**/**301,38 kuna,**

a najveći iznos koji se može zatražiti je **930,00 eura**/**7.007,08 kuna.**

1. Zahtjev na Javni poziv može podnijeti organizacija civilnog društva koja je upisana u Registar neprofitnih organizacija, Registar udruga ili drugi propisani registar zaključno s danom objave ovog Javnog poziva, vodi transparentno financijsko poslovanje u skladu s propisima o računovodstvu neprofitnih organizacija, koja je ispunila ugovorene obveze prema Gradu Koprivnici, te svim drugim davateljima financijskih sredstava iz javnih izvora zaključno s 2022. godinom.
2. **Neprihvatljivi prijavitelji** su:
3. ogranci organizacija civilnog društva koji nemaju pravnu osobnost,
4. političke stranke,
5. vjerske zajednice,
6. ustanove,
7. članice Zajednice športskih udruga grada Koprivnice, Zajednice tehničke kulture grada Koprivnice i Vatrogasne Zajednice grada Koprivnice.
8. Jedna organizacija civilnog društva može dostaviti **najviše dva (2) Zahtjeva**, i to **najkasnije dvadeset (20)** dana prije putovanja.
9. **Prihvatljivi Zahtjev** je onaj koji se odnosi na putovanja na teritoriju Republike Hrvatske, sadrži popis putnika, ponudu usluge prijevoza, uvjerenje o nekažnjavanju odgovorne osobe organizacije civilnog društva, potvrdu porezne uprave o nepostojanju duga, izjavu o nepostojanju dvostrukog financiranja, ostvario je minimalno 50% bodova i zadovoljava ostale uvjete ovog Javnog poziva.

Administrativnu provjeru prolaze zahtjevi čiji popis putnika ima **minimalno 80% putnika s prebivalištem na području grada Koprivnice**, sadrži ostalu propisanu dokumentaciju, te zadovoljavaju ostale uvjete ovog Javnog poziva. Iznimno, može se odobriti zahtjev s dostavljenim popisom putnika koji ima i manje od 80% putnika s prebivalištem na području grada Koprivnice ako je u pitanju značajan program/projekt za lokalnu zajednicu.

1. **Prihvatljivi trošak** je trošak prijevoza od ovlaštenog prijevoznika (kombi ili autobus) nastao u 2023. godini.
2. Zahtjevi se mogu sufinancirati u postotku od 10% do 90% iznosa.

**Obavezna dokumentacija koja se dostavlja na Javni poziv:**

1. Zahtjev za prijevoz,
2. Popis putnika,
3. Uvjerenje o nekažnjavanju odgovorne osobe,
4. Potvrda porezne uprave o nepostojanju duga,
5. Izjava o nepostojanju dvostrukog financiranja,
6. Ponuda usluge prijevoza.

**Dokumentacija na Javni poziv dostavlja se poštom ili osobno na sljedeću adresu:**

**Grad Koprivnica**

**Upravni odjel za društvene djelatnosti**

**Zrinski trg 1, 48000 Koprivnica**

**s naznakom: „Zahtjev za razvoj kapaciteta – prijevoz“**

**ili putem e-maila na:** **drustvene.djelatnosti@koprivnica.hr****.**

Zahtjevi se mogu slati zaključno do **15. prosinca 2023. godine, odnosno do iskorištenja sredstava, a najkasnije 20 (dvadeset) dana prije putovanja**.

Razmatrat će se samo zahtjevi koji su pravodobno dostavljeni, te koji u cijelosti zadovoljavaju propisane uvjete Javnog poziva.

1. Zaprimanje, otvaranje, pregled, procjena zahtjeva, ugovaranje i donošenje zaključka o odobrenju sredstava za prijevoz vršit će se pojedinačno i/ili u skladu s terminom kada je prijevoz potreban. Ocjenjivači Povjerenstva za ocjenjivanje prije provedbe ocjenjivanja potpisati će izjavu o nepristranosti i povjerljivosti čime se sprječava sukob interesa.
2. Organizacija civilnog društva može podnijeti prigovor na postupak Javnog poziva, na zaključak neispunjavanja propisanih uvjeta Javnog poziva, na ocjenjivanje i na zaključak o odobrenju.

Prigovori se podnose Upravnom odjelu za društvene djelatnosti, a odluku po prigovoru, uzimajući sve činjenice donosi Povjerenstvo za prigovore.

1. Sva pitanja vezana uz Javni poziv mogu se postaviti elektroničkim putem, slanjem upita na adresu elektronske pošte: drustvene.djelatnosti@koprivnica.hr do 01. prosinca 2023. godine.

PROČELNICA:

Ana Mlinarić, dipl. soc. radnica